
I. AZ INTÉZMÉNY MŰKÖDÉSI ADATAI

Általános bevezető

· Az intézmény története, rövid bemutatása

Petőfi Sándor szülőháza volt Magyarországon az első látogatható irodalmi emlékház, amelyet az írófejedelem és a költő kortársa, Jókai Mór nyitott meg 1880-ban. Ez a „puszta épület” volt a ma is meglévő, több ütemben bővülő múzeumi együttes első lépcsője. 

Az első üzemeltetője és tulajdonosa a Magyar Írók és Művészek Társasága volt, majd 10 év után Kiskőrösre testálta a házat és a feladatot. Az intézmény fenntartója az elmúlt 100 év során gyakran változott. A szülőházra ráépülhettek a későbbi emlékhelyi és muzeális elképzelések, így első változásként 1951-ben a teljes épületet berendezett kiállítóhellyé növesztették. A településen – különösen az évfordulókhoz igazodva – nagyon jelentős Petőfi-kultusz és emlékápolás bontakozott ki, sokszor egyedi jelleget is találtak az emlékőrzésre, és többször előfordult az is, hogy országos kezdeményezéseket megelőzve jelentős emlékállítás valósult meg a költő szülővárosában. (Helyi civil erőből Kiskőrösön állították föl az első köztéri Petőfi-szobrot /1861/, emléktáblával jelölték meg a szülőházat /1861/, kistérségi gyűjtésből egész alakos bronzszobrot készíttettek a költőnek

 /1926-7/.)

A ház kiállításába 1953-tól a logikailag Kiskőröshöz kapcsolódó Petőfi-relikviák is bekerültek. Az intézmény mindig a Petőfi-hagyományok és az ezzel foglalkozó civil csoportok szellemi középpontja volt. A szélesedő kultusz és az országos érdeklődés életre hívta az irodalmi kiállítást is.

Ez szűkös szülőházi lehetőségek között nagyon nehézkesen valósulhatott volna csak meg, ezért újabb épülettel bővült az intézmény. Tartósan összekapcsolódott a kiskőrösi székhelyű Országos Petőfi Sándor Társaság megalakulásával (1985.) a nemzetközi kisugárzásra is alkalmas gondolkodás. Lendületes és új kezdeményezésként megszületett az Európában is egyedülálló Petőfi műfordítói szoborpark ötlete, ahová azóta 17 fordító mellszobra került különböző földrészekről. A kortárs képzőművészeti pályázati felhívásokra küldött munkákból létrejött az ország egyetlen – 300-nál több alkotást tartalmazó – tematikus Petőfi- gyűjteménye.

1998. január elsején az önkormányzat döntése és önkéntes vállalása alapján a település tulajdonába és működtetésébe került az intézmény. Ez a döntés lehetőséget jelentett újabb közgyűjteményi összetétel kialakítására, hiszen a korábbi városi tulajdonú Petőfi Képtár és a rendezett küllemű és tartalmú Szlovák Tájház is belekerülhetett ebbe a szerkezetbe. 

Mindez alkalmas körülményeket teremtett arra, hogy egy átgondolt és folytonos stratégiát alakítsunk ki a tartalmas, változatos, értékőrző és értékteremtő munkára. Emellett fontos szempont volt a látogatóbarát szemlélet is. 

Célkitűzés volt, hogy a városlakók és a helyi közösségek is sajátjuknak érezzék az új létesítményt, színvonalas és érdekes programokkal kialakuljon bennük igény a rendszeres látogatóvá válásra.

Ennek gyűjteményi hasznosságát abban látjuk, hogy a még begyűjthető néprajzi és kultusztörténeti értékeket szívesen adják a múzeum tulajdonába. Ez azért lényeges, mert vásárlási lehetőségünk alig van. 

A másik célközönségünk a kulturális turizmus résztvevői, zömmel diákok, akik átörökíthetik majd saját családjaikba a látogatás élményét.

Az intézmény jelenlegi struktúrája nagyon kedvező, része az ország első irodalmi emlékháza, az irodalmi kiállítás, a képzőművészeti galéria és a tájház. Ezzel a szerkezettel három jelentős területet fog át a múzeum: irodalom, képzőművészet és néprajz. Ehhez tartozik az Európában is egyedülálló műfordítói park, melyben jelenleg 17 fordító szobra áll. 

Az intézményt 1998 óta Kiskőrös város Önkormányzata működteti ebben a szerkezetben. 

· Az intézmény személyi helyzete

Az intézményt 1998. január elsején 7 fős költségvetési létszámmal hozta létra Kiskőrös város önkormányzata. A Szlovák Tájház szerkezetbe illesztésével ez a létszám 8 főre változott, és 2006-ig ezzel a személyi ellátottsággal működött a múzeum.  Ezzel a létszámmal is nehéz volt a folyamatos nyitva tartást biztosítani a három  kiállítási helyszínen, mert intézményünk sajátos működése szerint a szombat-vasárnapi látogathatóságot is biztosítani kell. A hétvégi munka után járó szabad időt az MT. szerint biztosítani kell, így a törvényes foglalkoztatás betartása, /szabadság kiadása és a szabad idő biztosítása éves viszonylatban minimum 9 fő foglalkoztatásával oldható meg/

Az intézmény jelenlegi költségvetési létszáma 6 fő, és testületi jegyzőkönyvi határozat szerint egy főt 8 hónapra alkalmazhat az intézmény, aki lehetőség szerint közmunkás legyen.

Ezzel a megoldással a folyamatos és szakmai munkavégzési feltételek nem csak a létszámadatok javulnak.

Létszámgondjainkat az önkormányzat közfoglalkoztatottak engedélyezésével, vagy hozzánk irányításával segíti, ezzel a 8 fő korábbi állandó alkalmazottunk megvan, de ezzel a megoldással csak aktuálisan oldódik meg a helyzet. Az így foglalkoztatottaknak fel nem róhatóan csökken a szolgáltatásunk színvonala, hiszen pár hónap alatt nem várható el tőlük az a szintű tudás és rutin, amit egy több éve itt dolgozó nyújt. Az intézmény szakmai dolgaiba pedig nem vonhatók be.

Nagy terhet ró ránk, hogy nincs gazdasági, pénzügyi területre képzett munkatársunk, nincs humán erőnk a gyakran változó szabályzók, törvények változását követni, így a gazdasági, pénzügyi adminisztrációban nehéz megfelelni az aktuális elvárásoknak. Nagy szükség lenne egy ilyen szakmai képzettséggel rendelkező saját munkatársra, ezzel az egyébként is feszített létszámgondunk oldódna.

Szakmai ellátottságunk két múzeumi területre megfelelő:

Az irodalmi és a néprajzi muzeológus szakemberünk van.
Múzeumpedagógus alkalmazottal is rendelkezünk, bár ő ideje jelentős részét pénzügyi és egyéb adminisztrációval tölti (szakirányú képzettsége nincs).
Két középfokú végzettségű kolléga és egy fő takarító alkotja a létszámot.

A Petőfi Szülőház és Emlékmúzeum dolgozói végzettség és beosztás szerint

	   beosztás   végzettség
	felsőfokú
	középfokú
	alapfokú

	muzeológus
	2
	
	

	muzeológus-múzeumpedagógus
	1
	
	

	gyűjteménykezelő
	
	1
	

	teremőr
	
	1
	

	takarító
	
	
	1


· Az intézmény gazdasági helyzete, az épületek állaga, bevételek

Az intézmény működése évek óta három pilléren áll. Önkormányzati támogatás, saját bevétel, pályázatok. A költségvetést Kiskőrös Város Önkormányzata biztosítja, a saját bevételekkel a támogatási összeg csökken, tehát nem az intézmény használja fel. A pályázati lehetőségeket az intézmény és az önkormányzat együttesen figyeli, és a múzeumi megvalósításra – attól függően, hogy ki nyújthatja be – minden esetben jelentkezik.

Pályázati forrást általában a fejlesztésekhez és programokhoz lehet találni. A sikeres pályázatok aránya a költségvetéshez képest évek óta 15-50% között van.

Költségvetési forrásból csak a bérek és a folyamatosan csökkenő juttatások fedezhetőek. (2012 második félévétől már a 3000 Ft-os étkezési hozzájárulást sem kapják a dolgozók.) 

A dologi kiadások évről évre csökkennek, az inflációt, áfa-változást sem tudja figyelembe venni. Ennek megfelelően egyre nagyobb szükség van a gondos tervezésre, a pályázatokra és a civil támogatók bevonására.

Az elemi költségvetés alakulása az utóbbi öt évben:

	e Ft
	bér
	járulék
	dologi
	összesen
	alaptev. bevétel

	2008
	13.514
	4.257
	6.435
	24.206
	2.695

	2009
	13.268
	4.221
	6.435
	23.924
	2.695

	2010
	12.913
	3.382
	6.199
	22.494
	2.695

	2011
	12.681
	3.310
	5.612
	21.603
	2.695

	2012
	12.917
	3.442
	5.078
	21.437
	2.800


Az intézmény költségvetése a táblázatból követhetően csökkenő tendenciát mutat, a bevétel nem.

Az elemi költségvetésből látszik, hogy a dologi kiadások összege jelentősen csökkent, ezzel párhuzamosan az épületek állaga is romlott. Vannak területek, ahol pályázati tematikába beilleszthető egy-egy elem, de ez ritka. Így a szülőház kerítése, a múzeum ablakcseréje, a raktárépület külső vakolata, tetőjavítása előttünk álló feladat, ez múzeumi költségvetési erőből nem oldható meg, méretében akkora költség, hogy  támogatásra sem lehet építeni. A kisebb karbantartási munkákat még el tudjuk végeztetni, de lassan a törvényben előírt kötelező karbantartások és vizsgálatok fedezetére lesz csak elegendő a költségvetési forrás. 

Sokat segít a kisebb, aktuális karbantartási problémák kezelésében a kistérségi karbantartási csoport.

Az intézmény rendszeresen pályázik programokra, infrastruktúra-fejlesztésre, ezen felül a díjakhoz juttatott összegeket használhattuk fel működésre.

A múzeum díjai:

Az év múzeuma 2005.

Vendégbarát múzeum 2007.

Az év tájháza 2007.

Az év múzeuma 2011.

Emellett az önkormányzat két alkalommal 1999-ben és 2004-ben a szakminisztériumtól „Múzeumpártoló önkormányzat” díjat kapott.

A múzeumi megvalósításra benyújtott és nyertes pályázatok 2008-2012 között

	
	pályázat
	benyújtó
	elnyert összeg

	2008.
	A mi programunk
	intézmény
	700.000

	2008.
	A mi házunk
	intézmény
	1.000.000

	2009.
	Vendégváró tájházat
	intézmény
	1.400.000

	2009.
	Petőfi-évforduló
	intézmény
	300.000

	2009.
	irodalmi emlékházak
	intézmény
	technikai eszközök

	2010.
	nemz. romantik,polgárosodás
	intézmény
	800.000

	2010.
	alfa szakminisztérium
	önkormányzat
	10.000.000

	2011.
	év múzeuma
	intézmény
	400.000

	2012.
	irodalmi programok
	intézmény
	300.000

	2012.
	TÁMOP- 3.2.3/A-11/1
	önkormányzat
	28. 026.000


Minden benyújtott pályázatunk nyert, a felsoroltak mindet tartalmazzák. A pályázati nyerési mutatónk 100%-os, a pályázatok önrésze 0-10%-os volt.
Az Alfa pályázat volt az eddigi legnagyobb, amiből infrastruktúrára is tudtunk fordítani, ebből cseréltük ki – műemlékesek folyamatos ellenőrzése mellett – a szülőház hajópadlóját, fűtés került a szülőházba és megújult a kiállítás.

· A múzeum látogatottsága

A magyarországi múzeumok látogatottsága az utóbbi 5 évben országosan jelentősen csökkent, ez sajnos nálunk is jelentkezett. Alapvetően a nyugdíjas csoportok estek ki, ők az autóbuszos utazási költségeket nem tudják kifizetni, vonattal pedig csoportos utakat nem szerveznek. A látogatók összetétele is megváltozott, gyakrabban érkeznek családok, és növekedést mutat a külföldi családok érdeklődése. (Ez tapasztalati adat.)

A múzeumi világ is arra kényszerül, hogy „eladhatóvá” legye a kultúrát, ezért jelentős beruházásokkal modernné kell tenni a látványt. Erre a kedvezőbb helyzetű és méretű intézmények esélyesebben pályáznak, a látogatókat is könnyebben vonzzák. Nem versenyezhetünk nagy budapesti intézményekkel, vagy  a területi korlátok nélkül működő szentendrei skanzennel. A látogatókat az az új érdekli, amit még nem látott, és amiről hírt hall. A mi intézményünk kiállítása 15 éves,  már nem tud az újdonság erejével hatni. A látogatói táblázatból azonban egyértelműen kitűnik, hogy a szülőház új kiállítására 2011-ben többen érkeztek. Az is látszik, hogy 2009-ben a Nagy Kul-Túra program keretében Kiskőrösre érkező csoportok is megemelték a látogatók számát. A múzeumi kiállítás megújítását, modernizálását, akadálymentesítését mi is tervezzük, erre egy 50.000.000 Ft-os pályázatot nyújtottunk be. 

	A Petőfi Szülőház és Emlékmúzeum és a Szlovák Tájház látogatói

	2008.
	20.491

	2009.
	21.409

	 2010
	18.556

	2011.
	20.152

	2012.
	nincs adat


II. AZ INTÉZMÉNY SZAKMAI ADATAI

· Szakmai feladatok 

A múzeumi törvény három alapfeladatot jelöl ki a közgyűjtemények számára: a gyűjtést, feldolgozást és a bemutatást. A városban az ésszerű struktúra létrehozásával egy gondozás alá került a Petőfihez kapcsolódó irodalmi és kultusztörténeti anyag, a képzőművészeti gyűjtemény valamint a Szlovák Tájházban található gazdag néprajzi kollekció.

A bemutatás a kiállítási területeket érinti.

A gyűjtés a Petőfi-kultusz köré kapcsolható, helytörténeti és néprajzi területen a Szlovák Tájházhoz kapcsolódik, a képzőművészeti anyag pedig pályázatokkal gyarapítható.

Az e területhez szervesen kapcsolódó raktározási követelményeknek csak részben tudunk megfelelni, hiszen a raktározási területünk betelt, újabb terek kialakítására lenne szükség. Ez az önkormányzat tulajdonában lévő, a jelenlegi raktár-és irodaépület másik felével megoldható is lenne, ez a középtávú fejlesztési terveink mindegyikében szerepel is. 

A látogatók összetételére vonatkozóan begyűjtött tapasztalat alapján megállapítható, hogy különösen a késő őszi és téli hónapok során a turizmus jelentősen visszaesik, és felelősségteljes álláspontunk, hogy ekkor a város lakóit, iskolásait kell mozgatni (a helyiek elfoglaltsága, munkaszokásai amúgy is a téli időszakot indokolják), ez időszaki kiállítások szervezésével oldható meg. Ha helyi érdekeltségű az anyag, jönnek az iskolások és az itteni felnőttek is szép számmal.

Ehhez elengedhetetlen egy időszaki kiállítóhely létrehozása, ami a jövő feladata. A jelenleg használt raktárépület másik felével ez is megoldódna, hiszen műtárgyvédelmi, raktározási és kiállítási igényekkel összhangban lenne, ha a képzőművészeti állandó Petőfi-kiállítás is ebben az épületben lenne. Így felszabadulna a múzeumépület emeleti galériája.

A gyűjteménykezelés, nyilvántartás rendeleti feltételeinek még nem tudunk megfelelni, és várhatóan nem is fogunk tudni, mert az nem bontja besorolás szerint az elvárásokat, minden fokú közgyűjteményi intézményre egyaránt vonatkozik. Szigorú személyi és infrastrukturális körülményeket határoz meg. Intézményünk arra törekszik, hogy minden gyűjteményfajtáról legyen nyilvántartása, ez meg is valósult, a pályázatokból adódó feladatok sokasága és a tartós létszámgondunk ennél többet nem tesz lehetővé.

A gyűjteményre vonatkozó helyzetelemzés, beszámoló

· Gyűjtés/gyűjteménygyarapítás:
A még hiányzó, vagy demonstrációs tárgyként is használható darabokat kultusztörténeti dokumentumokat, tárgyakat helyi forrásból, irodalmi dokumentumokat, képzőművészeti gyűjteménygyarapítást országos pályázatokkal végzünk. 

Kéziratokhoz szerzői közreműködéssel pl. rendhagyó múzeumi-irodalmi program keretében juthatunk.

Jó kapcsolatot alakítottunk ki magángyűjtőkkel, rendszeresen kölcsönöznek időszaki kiállításra, tőlük is gyakran kerül adomány a gyűjteményünkbe.

Ritka lehetőségünk a vásárlás.

· Raktározás:
A múzeum korlátozott raktárterülettel rendelkezik. A képzőművészeti gyűjtemény tárolása megoldott, gördülő rácsos festményállványokon, grafikai szekrényekben biztonságosan tudjuk tárolni az alkotásokat. A kényesebb kultusztárgyak tárolására zárható lemezszekrényünk van, a néprajzi gyűjtemény darabjait salgó polcokon tartjuk.

Az állományvédelembe elsősorban a fából és fémből készült gyűjteményi darabokat tudjuk bekapcsolni. Ez saját humán erővel megoldható.  Restauráltatni évente 4-5 db-ot tudtunk a Megyei Múzeumi Szervezet segítségével.
· Feldolgozás: 
Ezt a munkát folyamatosan végezzük, amennyire a nyitva tartás és a sokirányú múzeumi tevékenység mellett idő marad.

A kiállítási szakterületre vonatkozó helyzetelemzés/beszámoló
Az állandó kiállítások mellett időszaki tárlatokat szervezünk az intézmény profiljának megfelelően tematikus rendszerben. 

Rendszeresen fogadunk és viszünk kiállításokat.

Az állandó tárlatokat látogatóbarát és interaktív elemekkel egészítettük ki, vagy eleve így tervezzük.

Az utóbbi években feladatlapokat is szerkesztettünk a foglalkozásokhoz.

Célközönségünk a kistérségi látogatók és a turisták. Ennek érdekében csak szakmailag igazolt színvonalú kiállításokat fogadunk és viszünk. A fogadott kiállítások zöme országosan számon tartott gyűjtő vagy művész anyagából való.

Az utaztatott kiállítások az intézmény és kiskőrösi magángyűjtők anyagából válogatott képzőművészeti, könyvészeti, numizmatikai vagy kultusztörténeti tartalmú, illetve Petőfi Sándor életét, munkásságát, emlékének megőrzését népszerűsítő összeállítás.

A közművelődési szakterületre vonatkozó helyzetelemzés/beszámoló
Az intézményi tematikához igazodva minden évben az aktuális napokon szervezzük a helytörténeti, népismereti, irodalmi és a Petőfi-kultuszhoz kapcsolódó programokat, melyek kísérője szinte mindig kiállítás. Ez azért fontos, mert így mindenki biztosan számíthat az adott programra.

Célközönség a programtól függően változó: városlakók, iskolások, felnőttek, szakmai érdeklődők az ország minden részéről. 

Fő feladatnak a résztvevők aktivizálását tekintjük.

Az intézmény profilja:
Szerkezetéből fakadóan irodalom, kultusztörténet, képzőművészet, néprajz, népismeret és helytörténet. 

III. AZ INTÉZMÉNY FELÜGYELETE, CIVIL KAPCSOLATAI, ELÉRHETŐSÉGE, PR-TEVÉKENYSÉGE
· Szakmai felügyelet
 Hivatalosan a Bács-Kiskun Megyei Múzeumi Szervezethez tartoztunk, de szakirányban a Petőfi Irodalmi Múzeummal és a Szabadtéri Néprajzi Múzeummal van nagyon hatékony kapcsolatunk.
· Civil kapcsolatok
Kapcsolódó civil szerveződések: a „Szülőföldemen” múzeumbarát egyesület, a  közhasznú Petőfi Szülőház Múzeumi és Művészeti Alapítvány, és  az Országos Petőfi Sándor Társaság szakmai, esetleg kisebb anyagi segítségére számíthatunk. 

Az intézmény tagja a Magyarországi Tájházak Szövetségének, alapító tagja a Magyar Irodalmi Emlékházak Országos Egyesületének.

A műfordítói szoborpark inspirálta az együttműködést a hely kisebbségi önkormányzatokkal (cigány, német, szlovák), amivel az esélyegyenlőségi feltételek is teljesülnek. 

Az intézmény beltéri adottságait jól kihasználható udvarok egészítik ki, a kiállítási térben max. 30 fővel múzeumpedagógiai foglalkozás tartható, a szoborpark nyitottsága és viszonylagos zártsága optimális lehetőség irodalmi és történelmi tárgyú megemlékezésre. (Pl. október 6., Petőfi halálának évfordulója) Az oktatás kistérségi társulás formájában működik, 2008 óta együttműködési keret-megállapodásunk van 15 település oktatási, közgyűjteményi és művészeti intézményeivel.

PR-tevékenység

· Elérhetőség, tájékoztatás

Internetes

Az intézménynek saját honlapja van www.petofimuzeum.hu, szerepel a város www.kiskoros.hu, a tájházak www.tajhaz.hu, a múzeumok központi honlapján www.museum.hu .

Nyomtatott forma 

Kiállítás-vezető a tájházról, az irodalmi kiállításról, szülőházról,

Leporelló a szülőházról, külön a tájházról, a múzeum-együttesről (honlap alapján), illetve magyar angol és német nyelvű  a városról

8 féle képeslap és aktuális kártyanaptár kapható

· PR –munka:

Belépőkártyán magával viheti a látogató a szülőház és a közúti szakgyűjtemény hasznos adatait.  
Megállító táblák: az épület előtt hirdetjük az  aktuális programokat, kiállításokat

Sajtókapcsolat – megyei napilap (Petőfi Népe), helyi újságok, helyi tv, rádió,

Minden program és aktuális hír meghívóját elküldhetjük, és készségesen tudósítanak. Kiemelkedő eseményekre a Duna Tv, M1, ATV, ECHO Tv, Magyar Katolikus Rádió, Evangélikus Élet lehetőség szerint mozdítható, de ez nem rendszeres. 
Kiskőrös, 2012. szeptember 11.

               Kispálné dr. Lucza Ilona

                     múzeumigazgató

